מכונת הכסף

מכונת הכסף (באנגלית: The Big Short) הוא סרט קולנוע אמריקאי משנת 2015 בבימויו של אדם מקיי. הסרט מבוסס על ספרו של מייקל לואיס באותו השם המתאר את התפתחות משבר הסאבפריים והאישים שהצליחו לנצל אותו להתעשרותם. בסרט מככבים סטיב קארל, כריסטיאן בייל, ראיין גוסלינג ובראד פיט. שני תסריטאי הסרט, אדם מקיי וצ'ארלס רנדולף, זכו בפרס אוסקר לתסריט המעובד הטוב ביותר. הסרט עוקב אחר מספר מנהלי השקעות שזיהו את התפתחות משבר הסאבפריים בארצות הברית וניצלו אותו לטובתם. ד"ר מייקל בורי (אנ') (כריסטיאן בייל) הוא רופא, מנהל קרן גידור אקסצנטרי וחסר כישורים חברתיים. הוא מנתח נתונים של אלפי משכנתאות בסיכון גבוה ומגיע למסקנה כי הם יכנסו לחדלות פרעון בשנים הקרובות. בעוד שהרגולטורים ובתי ההשקעות הגדולים מתעלמים מקריאת המציאות בורי פונה לבנקאי השקעות מגופים כגולדמן זקס, דויטשה בנק, בנק אוף אמריקה, בר סטרנס ורוכש מהם מכשיר פיננסי, CDS, המאפשר לו תחליף למכירה בחסר של הלוואות אלו (כלומר יאפשר לקרן שלו להרוויח מאי תשלום המשכנתאות). מארק באום (סטיב קארל) הוא מנהל קרן גידור הפועלת תחת מורגן סטנלי. הוא סובל מהתמוטטות עצבים והתפרצויות כעס בעקבות מות אחיו. הבנקאי החלקלק ג'ארד ונט (גוסלינג) מדויטשה בנק, נחשף לפועלו של בורי ומפנה את תשומת לבו של באום למשבר המתפתח, בניסיון לשכנע אותו לרכוש CDS. באום וצוותו נוסעים לפלורידה, הם בוחנים מקרוב את שוק המשכנתאות המנופח, ומגיעים למסקנה דומה. כאשר השוק לא מתנהג כפי שציפו, באום וצוותו נתקפים בפאניקה, הם מתחילים בסדרת מפגשים עם גורמים פיננסים, אנליסטים ורגולטורים ומגלים את עומק הטיפשות והשחיתות, מה שמביא אותם להגדיל עוד יותר את ההימור נגד השוק. ג'יימי שיפלי וצ'ארלי גלר הם צמד מנהלי השקעות צעירים ומוכשרים שנחשפים במקרה למחקרו של ונט. הם פונים לסוחר הבכיר לשעבר בן ריקט (בראד פיט) במטרה שיסייע להם בהשגת גישה לביצוע מכירה בחסר ממונפת נגד שוק המשכנתאות. כשהבועה הפיננסית מתפוצצת בסופו של דבר, קרן הגידור של מייקל בורי משיגה תשואה של 489% ורווח של 2.69 מיליארד דולר והוא מחליט לסגור אותה. קרן הגידור של מארק באום מרוויחה כמיליארד דולר, גלר ושיפלי מרוויחים כמה עשרות מיליוני דולרים וג'ארד ונט מרוויח 47 מיליון דולר. הסרט מסתיים בכיתוב בו מתואר שב-2015 החלו הבנקים לסחור שוב במכשירים פיננסים מסוג Bespoke tranche opportunity, שהם למעשה מקבילים ל-CDO הסינתטיים שהביאו לנפילתם בעבר. סטיב קארל - מארק באום (דמות המבוססת על מנהל ההשקעות סטיב אייזמן) כריסטיאן בייל - ד"ר מייקל בורי (אנ') (מנהל קרן גידור, מהראשונים שחזו את משבר הסאבפריים) ראיין גוסלינג - ג'ארד ונט (מבוסס על הסוחר בדויטשה בנק גרג ליפמן) בראד פיט - בן ריקט (מבוסס על מנהל ההשקעות בן הוקט) - סוחר לשעבר בצ'ייס בשלוחת סינגפור שפרש בתיעוב מהמערכת הפיננסית ג'רמי סטרונג - ויני דניאל, איש המספרים בצוותו של מארק באום האמיש לינקלטייר - פורטר קולינס, ספורטאי אולימפי לשעבר, חבר בצוותו של באום רייף ספול - דני מוזס, סוחר בצוותו של באום ג'ון מגארו ופין ויטרוק - צ'רלי גלר וג'יימי שיפלי - צמד מנהלי השקעות צעירים מליסה לאו - ג'ורג'יה הייל, מנהלת בסוכנות הדירוג סטנדרט אנד פורס מריסה טומיי - סינתיה באום, רעייתו של מארק טרייסי לטס -לורנס פילדס, המשקיע הראשי בקרן של מייקל ברי קארן גילאן - עובדת בוועדה לניירות ערך ולבורסות (SEC) מקס גרינפילד ובילי מגנוסן - צמד סוחרי משכנתאות שחצנים מפלורידה השחקנית מרגו רובי - בהופעת קמע, מסבירה לצופים את הסוגיות הפיננסיות בסרט (נושא אג"ח על המשכנתאות) השף אנתוני בורדיין - בהופעת קמע, מסביר לצופים את הסוגיות הפיננסיות בסרט (נושא ה-CDO) הזמרת סלינה גומז - בהופעת קמע, מסבירה לצופים את הסוגיות הפיננסיות בסרט (נושא ה-CDO הסינתטי) הכלכלן ריצ'רד ת'יילר - בהופעת קמע, מסביר לצופים את הסוגיות הפיננסיות בסרט (נושא ה-CDO הסינתטי) במאי ותסריטאי הסרט אדם מקיי הגה את הרעיון ליצירת סרט על בסיס ספרו של מייקל לואיס במהלך התחקיר שערך במסגרת עבודתו על הסרט החבר'ה האחרים. הוא חבר לחברת פלאן בי של בראד פיט שהסכימה להפיק את הסרט. במסגרת התסריט שיבץ קטעים של שבירת הקיר הרביעי, בהם מופיעים סלבריטאים בהופעות קמע כשהם מסבירים לצופה את הסוגיות הפיננסיות הנידונות בעלילה. וכן של שחקנים נוספים הפונים ישירות לצופים. צילומי הסרט התקיימו במחצית הראשונה של 2015 בניו אורלינס ובמנהטן. כוכב הסרט ראיין גוסלינג ציין ששיטת צילום הסרט הייתה שונה מהנהוג, מספר מצלמות הוצבו בסט והשחקנים לא ידעו מי מצולם בכל רגע נתון. הסרט היה מועמד לחמישה פרסי אוסקר בקטגוריות הסרט הטוב ביותר, הבמאי הטוב ביותר, שחקן המשנה הטוב ביותר (כריסטיאן בייל), התסריט המעובד הטוב ביותר והעריכה הטובה ביותר. הוא זכה בפרס על התסריט המעובד הטוב ביותר. הסרט היה מועמד לארבעה פרסי גלובוס הזהב בקטגוריות הסרט הטוב ביותר, השחקן הטוב ביותר (כריסטיאן בייל וסטיב קארל) והתסריט הטוב ביותר אך לא זכה באף קטגוריה. הסרט זכה בפרס הקומדיה הטובה ביותר, התסריט המעובד הטוב ביותר, והשחקן הטוב ביותר בקומדיה (כריסטיאן בייל) מטעם איגוד המבקרים של רשתות השידור. הוא זכה בפרס הסרט הטוב ביותר מטעם גילדת המפיקים ובפרס התסריט המעובד הטוב ביותר מטעם גילדת התסריטאים. הוא זכה בפרס באפט"א בקטגוריות התסריט המעובד הטוב ביותר והיה מועמד בקטגוריות הסרט, הבמאי, העריכה, ושחקן המשנה הטוב ביותר (כריסטיאן בייל). הסרט זכה בפרס סטלייט בקטגוריית השחקן הטוב ביותר (כריסטיאן בייל) והיה מועמד בקטגוריית הסרט הטוב ביותר. אתר האינטרנט הרשמי של מכונת הכסף מכונת הכסף, ברשת החברתית פייסבוק מכונת הכסף, ברשת החברתית אקס (טוויטר) "מכונת הכסף", במסד הנתונים הקולנועיים IMDb (באנגלית) "מכונת הכסף", באתר נטפליקס "מכונת הכסף", באתר AllMovie (באנגלית) "מכונת הכסף", באתר Rotten Tomatoes (באנגלית) "מכונת הכסף", באתר Box Office Mojo (באנגלית) "מכונת הכסף", באתר Metacritic (באנגלית) "מכונת הכסף", באתר אידיבי "מכונת הכסף", תסריט הסרט באתר Scripts.com (באנגלית) "מכונת הכסף", באתר דיסני+ סרטים (באנגלית) "מכונת הכסף", באתר Prime Video (באנגלית) "מכונת הכסף", במסד הנתונים הקולנועיים KinoPoisk (ברוסית) תסריט הסרט Brad Pitt Wants Justice for Victims of Financial Collapse: "It’s Disgusting. It Makes Me Angry", הוליווד ריפורטר, 2 בדצמבר 2015 נטע אלכסנדר, מגש הכסף, הגירסה ההוליוודית, באתר TheMarker‏, 6 בדצמבר 2015 גידי אורשר, "מכונת הכסף" - על טפשות המונים", סולם אורשר, 28 בינואר 2016 אבנר שביט‏, הון-שלטון-פסלון: "מכונת הכסף", שעוסק בריקבון הכלכלי, ראוי לכל המועמדויות לאוסקר שקיבל, באתר וואלה, 28 בינואר 2016 יאיר רוה, "מכונת הכסף", ביקורת, בבלוג הקולנוע "סינמסקופ", 28 בינואר 2016 אורי פסובסקי, בראד פיט בערבות המשכנתאות הרעילות, באתר כלכליסט, 28 בינואר 2016 אורון שמיר, עכבר העיר אונליין, "מכונת הכסף": שם את אמריקה בכיס הקטן, באתר הארץ, 29 בינואר 2016 שמוליק דובדבני, "מכונת הכסף": מצחיק איך שדפקו אותנו, באתר ynet, 29 בינואר 2016 יניב חלילי, קרן בידור, באתר ynet, 29 בינואר 2016 נטליה ירמין, "מכונת הכסף": להמר דווקא נגד השוק, באתר nrg‏, 29 בינואר 2016 יעל שוב, "מכונת הכסף" הוא סאטירה מבדרת על מציאות עגומה, באתר Time Out ישראל, 27 בינואר 2016 אורי קליין, "מכונת הכסף" הוא סרט חשוב גם לאלה שלא מתעניינים בכלכלה, באתר הארץ, 2 בפברואר 2016 דוד רוזנטל‏, גברים בלבד: מדוע נעדרה מרדית' וויטני מ"מכונת הכסף"?, באתר וואלה, 7 בפברואר 2016 יעל שוב ואבנר שביט‏, אוסקר 2016: האם "מכונת הכסף" הוא הסרט הגדול של השנה, או קשקוש שוביניסטי, באתר וואלה, 26 בפברואר 2016 How Adam McKay Managed to Write and Wrangle Stars for 'The Big Short' (Q&A), הוליווד ריפורטר, 8 בנובמבר 2015 Movie Sneaks Why Michael Lewis says Adam McKay gets the Wall Street meltdown right in 'The Big Short', לוס אנג'לס טיימס, 30 באוקטובר 2015 Actors of ‘The Big Short’ Talk About the Debt Crisis, in Beverly Hills, הניו יורק טיימס, 24 בנובמבר 2015